6 Wenke om Makliker Gewig te Verloor | Manna Health
6 Wenke om Makliker Gewig…
Soms is gewigsverlies eintlik baie voor die hand liggend.
Te veel mense probeer almal beindruk met ingewikkelde “nuwe” maniere om gewig te verloor. Maar hoekom moet mens dit meer ingewikkeld maak as wat dit is?
Veral as dit nie nodig is nie…
Jy is nou al moedeloos vir al die moeilik-om-te-volg diete en kitsdiete wat op die ou end net ‘n foefie was. Jy soek iets wat nie veel moeite verg om toe te pas nie.
Kom ek gee jou bietjie raad wat maklik is om toe te pas in jou dag-tot-dag lewe…
Hier is 6 eenvoudige wenke wat werk.
Gaan slaap vroeër.
As jy ‘n ekstra uur of twee slaap in die nag, sal jy heel waarskynlik die volgende dag minder eet.
Daar is studies gedoen spesifiek om die verwantskap tussen slaap en eetgewoontes vas te stel.
Dit is toe gevind dat mense wat minder as 6 ure per nag slaap ‘n gemiddeld van 920 kilojoules meer eet as mense wat tussen 6 en 8 ure per nag slaap.
Dit mag dalk ‘n week of twee neem om aan te pas by hierdie nuwe slaap roetine, maar as dit help met minder eet, kan dit help met gewigsverlies. En bonop gaan jy elke dag baie meer uitgerus aanpak!
Wanneer jy te haastig eet, kry jou brein nie betyds die boodskap dat jy versadig is nie. Die hipotalamus is die deel van die brein wat bepaal wanneer jy versadig is. Maar dit neem ‘n tydjie vir die sein om vanaf die maag na die hipotalamus te kom. Gewoonlik byna 20 minute.
So kyk hoe lank dit jou vat om teen jou gewone tempo ‘n bord kos op te eet, en dan eet jy volgende keer dubbeld so lank aan die selfde hoeveelheid kos. Moenie verbaas wees as jy sukkel om jou bord kos op te eet nie!
Kies ‘n kleiner bord of bakkie.
As jy ŉ groot bord of bak gebruik, is die kanse groter dat jy meer gaan skep. En dan natuurlik ook meer gaan eet.
Dit klink dalk simpel om ‘n kleiner bord of bak te gebruik, maar as jy dit doen en jy pas klein bietjie selfbeheersing toe om te bly by een keer skep, dan verminder dit jou kalorieë drasties.
Pasop vir versteekte kalorieë in drankies.
Ons neem soms baie meer kalorieë in deur sap, koeldrank, fancy koffie, of ŉ glasie wyn ná werk te drink as wat ons deur kos inneem. Deur suikervrye of lae-kalorie drankies soos tee, water, of gewone koffie sonder suiker te drink, kan jy jou daaglikse kalorie inname binne perke hou.
Drink ŉ glas water voor elke maaltyd.
Mense wat dít doen, het baie meer sukses met gewigsverlies as die wat dit nié doen nie. ‘n Lekker groot glas water help jou om meer versadig te voel nog voordat jy aansit vir ete. En boonop kom ons gewoonlik nie by die 8 glase water uit wat ons elke dag moet drink nie, so dit kan help dat jy ten minste 3 glase reeds inkry.
Dit is seker die heel maklikste lewenstyl verandering om toe te pas. En dit werk soos ‘n bom!
Gebruik 1 of 2 Manna Blood Sugar Support tablette saam met elke ete om jou bloedsuiker vlakke stabiel te hou.
Hoekom moet ek my bloedsuiker vlakke stabiel hou om gewig te verloor?
Wanneer jou bloedsuiker vlakke stabiel bly na ‘n ete dan voel jy vir langer versadig. Dit help ook dat jou bloedsuiker nie op en af gaan soos ‘n wipplank nie.
Dit beteken dat jou liggaam jou nie nounou gaan vra vir ietsie om te eet om jou energie vlakke ‘n hupstoot te gee nie – want dit maak dat jy eet al is jy nie honger nie. En dit is onnodige kalorieë!
Dit is noodsaaklik om jou bloedsuiker vlakke stabiel te hou as jy wil teen ‘n gesonde en veilige pas gewig verloor.
Kry die Manna Blood Sugar Support NOU by enige van hierdie winkels:
Category: Gewigverlies, NuusBy admin February 26, 2019 Leave a comment
PreviousPrevious post:7 Foods That Fight Hot FlashesNextNext post:11 Signs of Out of Control Blood Sugar